ত্রিদেশীয় সিরিজের ফাইনালে আজ মুখোমুখি বাংলাদেশ-ভারত। – amar bangla news
আমার বাংলা TV : অনূর্ধ্ব-১৯ ত্রিদেশীয় সিরিজের ফাইনালে আজ ভারতের বিপক্ষে জিতে শিরোপা জিততে চায় বাংলাদেশ। ত্রিদেশীয় সিরিজে দুদলের লড়াইয়ে বাংলাদেশ একটি এবং ভারত একটি ম্যাচে জিতেছে। রোববার (১১ আগস্ট) বাংলাদেশ সময় বিকাল ৪টায় লন্ডনের ব্রাইটনে অবস্থিত হোভ কাউন্টি গ্রাউন্ডে খেলাটি শুরু হবে।
স্বাগতিক ইংল্যান্ডকে টপকে ফাইনালে উঠেছে দুই সফরকারী দল বাংলাদেশ ও ভারত। ৮ ম্যাচ খেলে ৪ জয়ে বাংলাদেশ দলের পয়েন্ট ১১। সমান ম্যাচে ৩টিতে জয়ে ৮ পয়েন্টে গ্রুপ রানার্সআপ হয়েই ফাইনাল খেলছে ভারত।ব্যাট হাতে বাংলাদেশ তৌহিদ হৃদয়, তানজিদ হাসান, মাহমুদুল হাসান জয়, অধিনায়ক আকবর আলীর উপর নির্ভর করবে। ৭ ম্যাচে একটি সেঞ্চুরিতে ৩২০ রান করে ত্রিদেশীয় সিরিজের সর্বোচ্চ রান সংগ্রাহক তৌহিদ হৃদয়। উইকেট শিকারি বোলারদের তালিকার শীর্ষেও বাংলাদেশের যুবারা। তানজিম হাসান সাকিব ৫ ম্যাচে ১২ উইকেট নিয়ে সবার উপরে আছেন। মৃত্যুঞ্জয় চৌধুরী ৫ ম্যাচে ১০ উইকেট নিয়েছেন